Caria — Kaunos (Dalyan, nr.) — 2nd c. BC — L. Robert, Hellenica VII (1949) 171-188 — SEG 12.461 (iii); BE (1950) 179 — McC. Kaunos 7
Region: Asia Minor — Caria 

επι ιερεως μηνοδωρου του αθηνοδωρου του αλεξιου [μ]ηνος ιλαστηριωνος εδοξε καυνιων τηι βουληι και τωι δημωι πρυτανεων γνωμη επειδη ζμυρναιοι φιλοι και ευνοι υπαρχοντες του δημου απεσταλκαν πρεσβευτην και ψηφισμα εν ωι γραφουσιν οτι αποστειλαντων αυτων προς ημας πρεσβευτην τον αιτησομενον δικαστας και γραμματεα ημεις ποιησαμενοι προνοιαν περι τουτων απεστειλαμεν τους δικαστας ανδρας καλους και αγαθους αντιγενην απολλωνιου αινεαν αρτεμιδωρου τιμουχον ευαρχου ους διασαφουσιν παραγενομενους εις την πολιν αυτων τας μεν δεδικακεναι των δικων καλως καλ δικα[ιως] και κατα τους νομους την πασαν κακοπαθιαν τε και φιλοτιμιαν προσενεγκαμενους τας [δε] συνλελυκεναι σπουδασαντας και τους διαφερομενους των πολιτων εις ομονοιαν καταστησαι εφ οις και επαινουσιν τον δημον ημων και στεφανουσιν χρυσωι στεφανωι την επ[ι]μελειαν γραψαντες των στεφανων ινα ποιηται ο παρ αυτοις αγωνοθετης εν τοις συντελουμενοις διονυσιοις τραγωδων τωι αγωνι επαινουσιν δε και τους δικαστας αντιγενην απολλωνιου αινεαν αρτεμιδωρου τιμουχον ευαρχου επι τηι αιρεσει τε και τηι δικαιοσυνηι ηι εποιησαντο περι τας κρισεις και στεφανουσιν εκαστον αυτων χρυσωι στεφανωι επαινουσιν δε και τον συνεξαποσταλεντα μετ αυτων γραμματεα πυθιωνα δημητριου επι τωι παρεσχησθαι την καθ αυτον χρειαν αξιως αμφοτερων των πολεων και στεφανουσιν θαλλου στεφανωι και ο παραγενομενος παρα ζμυρναιων πρεσβευτης ανηρ καλος και αγαθος το τε ψηφισμα απεδωκεν και επελθων επι την βουλην και τον δημον διελεγη ακολουθως τοις εν τωι ψηφισματι γεγραμμενοις σπουδης και φιλοτιμιας ουθεν ελλειπων παρεκαλεσεν τε ινα η αναγγελια των στεφανων τωι δημωι ημων και τοις δικασταις γινηται καθ εκαστον ετος εν τοις συντελουμενοις παρ ημιν αγωσιν και ινα προνοιαν ποιησωμεθα οπως και παρ ημιν αναγραφη το απεσταλμενον υπ αυτων ψηφισμα εις στηλην λιθινην και ανατεθη εν τωι επιφανεστατωι τοπωι και οτι ταυτα πραξαντες χαριουμεθα αυτοις δεδοχθαι τηι βουληι και τωι δημωι αποκρ[ι]νασθαι ζμυρναιοις οτι ο δημος αποδεχεται τα εψηφισμενα τιμια φιλοφρονως και επαιν[ει] αυτους επι τωι μνημονευοντας των γινομενων εις αυτους υπο του πληθους ημων συνφεροντων την αρμοζουσαν πεποιησθαι προνοιαν περι των προγεγραμμενων ενφανιζετω δε ζμυρναιοις και οτι την αναγραφην του απεσταλμενου υπ αυτων ψηφισματος και την αναγγελιαν των στεφανων ποιησεται καθ εκαστον ετος εν τωι συντελε[σ]θησομενωι παρ ημιν μουσικωι αγωνι και ο αγωνοθετης καθ εκαστον ετος ποιεισθω την αναγγελιαν των στεφανων εν τωι μουσικωι αγωνι καθοτι ζμυρναιοι παρακαλουσιν αποδ[ε]ξασθαι δε και την προαιρεσιν του παραγεγενημενου πρεσβευτου παρα ζμυρναιων επι τηι ευνο[ι]αι τηι υπαρχουση αυτωι προς την πατριδα και τον δημον τον ημετερον και επι τωι την επιδ[η]μιαν πεποιησθαι ευτακτον και ευσχημονα και αξιαν αμφοτερων των πολεων πεμψαι δε αυτω[ι] και ξενιον παρα του δημου το εν τωι νομωι γεγραμμενον καλεσαι δε αυτον και επι ξενια εις το πρυτανειον.